 

**POTPISAN UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ NACIONALNOG PLANA OPORAVKA I OTPORNOSTI 2021. – 2026. za projekt**

**ePlan Sikirevci**

**Izrada prostornog plana nove generacije putem elektroničkog sustava „ePlanovi“ za Općinu Sikirevci**

**Općina Sikirevci potpisala je UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ NACIONALNOG PLANA OPORAVKA I OTPORNOSTI 2021. – 2026.**

Dana 28. listopada 2024. godine, Općina Sikirevci potpisala je sa Ministarstvom prostornog uređenja, graditeljstva i državne imovine ugovor o dodjeli bespovratnih sredstava za projekte koji se financiraju iz nacionalnog plana oporavka i otpornosti i to za Izmjenu i dopunu Prostornog plana uređenja Općine Sikirevci - Naziv projekta - Izrada prostornog plana nove generacije putem elektroničkog sustava „ePlanovi“ za Općinu Sikirevci.

Stopa sufinanciranja prihvatljivih troškova iznosi 100%.

Realizacija ovog projekta je značajan korak za našu zajednicu jer prelazak na digitalne planove ne samo da poboljšava transparentnost i efikasnost, već i dostupnost informacija za sve mještane.

Digitalizacija planskih dokumenta omogućit će brži pristup informacijama, olakšati komunikaciju među institucijama i pružiti našim mještanima jednostavniji način da se informiraju o procesu planiranja.

„Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.”